1. A Közösség környezeti politikája hozzájárul a környezet minőségének megőrzéséhez, megóvásához és javításához; az emberi egészség védelméhez; a természeti erőforrások körültekintő és ésszerű hasznosításához; valamint a regionális vagy világméretű környezeti problémák leküzdésére irányuló nemzetközi szintű intézkedések ösztönzéséhez. (A Szerződés 174. cikke) 2. A Közösség iparpolitikája biztosítja a közösségi ipar versenyképességéhez szükséges feltételek meglétét oly módon, hogy felgyorsítja az ipar alkalmazkodását a strukturális változásokhoz, ösztönzi egy olyan környezet kialakítását, amely kedvez a kezdeményezéseknek, illetve a vállalkozások és a közöttük lévő együttműködés fejlesztésének, valamint elősegíti az innovációs, kutatási és technológiafejlesztési politikákban rejlő ipari lehetőségek jobb kihasználását. A tagállamok a Bizottsággal kapcsolatot tartva konzultálnak egymással és, amennyiben szükséges, összehangolják fellépésüket. A Bizottság megtehet minden hasznos kezdeményezést az összehangolás előmozdítása érdekében. (A Szerződés 157. cikke) 3. A közös közlekedéspolitika meghatározza a valamely tagállam területére irányuló vagy onnan kiinduló, illetve egy vagy több tagállam területén áthaladó nemzetközi közlekedésre alkalmazandó közös szabályokat. Meghatározza továbbá azokat a feltételeket, amelyek mellett valamely tagállamban egy ott nem honos fuvarozó szállítási szolgáltatásokat végezhet, illetve meghatározza a közlekedés biztonságát javító intézkedéseket. (71. cikk (1) bekezdés és 80. cikk (2) bekezdés)

Célkitűzések A növekedést és foglalkoztatást célzó lisszaboni stratégia keretében az Európai Unió intézkedéseket hozott a versenyképesség és az innováció előmozdítása és fejlesztése érdekében. Ezen intézkedések magukban foglalják a versenyképességi és innovációs keretprogram (CIP) 2007–2013 létrehozását (1639/2006/EK határozat), mindenekelőtt az Intelligens Energia – Európa (IEE) és a Vállalkozási és innovációs programmal (EIP). Az intézkedések közé tartozik még a Marco Polo (MP) program is (1692/2006/EK rendelet). Az intézkedések fő célkitűzései a következők: a vállalkozások, különösen a kkv-k versenyképességének előmozdítása; az innováció minden formájának támogatása, ideértve az ökoinnováció támogatását is; valamint az energiahatékonyság és az új és megújuló energiaforrások támogatása valamennyi ágazatban, ideértve a közlekedést is. Ezen közösségi programok vonatkozásában az Ügynökség felelős a közösségi támogatással kapcsolatos feladatok végrehajtásáért – kivéve a programértékelést, a jogszabályok monitorozását, a stratégiai tanulmányokat, valamint bármely más olyan intézkedést, amely az Európai Bizottság kizárólagos hatáskörébe tartozik.

Feladatok Azon közösségi programok megvalósításával kapcsolatban, amelyek esetében a feladatokat a Bizottság az Ügynökségre átruházta 2008-ban: — Az egyes projektek életciklusa során minden projektszakasz irányítása. — A költségvetés végrehajtásához szükséges eszközök elfogadása, és a Bizottság által átruházott hatáskörben a közösségi programok irányításához szükséges műveletek végrehajtása, különösen azoké, amelyek a támogatások és a szerződések odaítélésére vonatkoznak. — A közösségi programok megvalósításának irányításához, valamint a programok közötti összhang és az egymást erősítő hatások fokozásához szükséges minden információ összegyűjtése, elemzése és a Bizottsághoz való eljuttatása. — A Vállalkozási és innovációs program (EIP) tekintetében az Ügynökség feladata az Enterprise Europe hálózat projektjeinek irányítása és a hálózati tevékenységek ösztönzése, ökoinnovációs kísérleti és piaci bevezetést célzó projektek, valamint magas fokon szabványosított innovációs fellépések irányítása (IP Base projekt).

1. Irányítóbizottság Az Európai Bizottság által kinevezett öt tagból áll. Az Európai Bizottság jóváhagyását követően az irányítóbizottság fogadja el az Ügynökség éves munkatervét. Ezenkívül szintén a bizottság fogadja el az Ügynökség igazgatási költségvetését és éves tevékenységi jelentését. 2. Igazgató Az igazgatót az Európai Bizottság nevezi ki. 3. Külső ellenőrzés Az Európai Számvevőszék. 4. A mentesítésért felelős hatóság A Tanács javaslata alapján eljáró Parlament.

Költségvetés: A) 204,8 (137,3) millió EUR (100 % az Európai Unió általános költségvetéséből; ebből 55,8 (63,8) millió EUR az IEE számára; 27,9 (0,0) millió EUR ökoinnovációs célokra; 38,3 (0,0) millió EUR a Marco Polo program számára és 82,8 (73,5) millió EUR az EIP számára. A működési költségvetést az Ügynökség a Bizottság felelőssége mellett hajtja végre.) B) 11,5 (6,9) millió EUR (a Közösség hozzájárulása: 100 %) az igazgatási költségvetésre, amelynek tekintetében az Ügynökség önállóan jár el. Létszám 2008. december 31-én Ideiglenes álláshelyek: 36 (35) állás a létszámtervben, ebből betöltött: 27 (22). Szerződéses alkalmazottak: 108 (77) tervezett álláshely, ebből betöltött: 104 (47). A teljes létszám: 131 (69), amely foglalkozási terület szerint a következőképpen oszlik meg: a) operatív feladatok: 110 (54) b) adminisztratív feladatok: 21 (15).